Útfararstjóri með eigin rekstur á ný
Fyrsta fyrirtækið með leyfi samkvæmt nýrri reglugerð um útfararþjónustu hefur nú tekið til starfa, Útfararþjónusta Davíðs Ósvaldssonar ehf. Stofnendur þess og starfsmenn eru Davíð Ósvaldsson útfararstjóri og Óli Pétur Friðþjófsson framkvæmda- og fjármálastjóri. Starfi Davíðs hjá Útfararmiðstöðinni er því lokið.
Útfararþjónusta Davíðs á meira en aldargamlar rætur, því föðurafi hans Eyvindur Árnason hóf slíkan rekstur 1899 og faðir Davíðs, Ósvald Eyvindsson, hélt áfram frá fjórða áratug síðustu aldar þar til Davíð tók við fyrir um 40 árum.
Aðkoma Óla Péturs rekur sig til áhuga hans á að fást við þessa þjónustu eftir áratugastörf á markaðssviði og í félagsstarfi, lengi í Oddfellow. Afi hans Árni Nikulásson rak fyrstu rakarastofuna í Reykjavík frá 1901 en sonur hans Óskar og síðan Friðþjófur og Haukur Óskarssynir voru þekktir í faginu í áratugi.
Starfsleyfi Útfararþjónustu Davíðs Ósvaldssonar ehf. er sem fyrr segir það fyrsta sem gefið er út samkvæmt nýrri reglugerð, af dóms- og kirkjumálaráðherra, en því fylgdi jafnframt að félagið gekkst undir siðareglur Evrópusambands útfararstofnana.
Fyrsta fyrirtækið með leyfi samkvæmt nýrri reglugerð um útfararþjónustu hefur nú tekið til starfa, Útfararþjónusta Davíðs Ósvaldssonar ehf.
Stofnendur þess og starfsmenn eru Davíð Ósvaldsson útfararstjóri og Óli Pétur Friðþjófsson framkvæmda- og fjármálastjóri.
Útfararþjónusta Davíðs á meira en aldargamlar rætur.
Aðkoma Óla Péturs rekur sig til áhuga hans á að fást við þessa þjónustu eftir áratugastörf á markaðssviði og í félagsstarfi.